****

**Република Србија**

**БОРСКИ УПРАВНИ ОКРУГ**

**Број: 000145562 2024 41115 000 000 051 001**

**Датум:24.01.2024.године**

**Б о р**

**ИЗВЕШТАЈ О РАДУ СТРУЧНЕ СЛУЖБЕ**

**И САВЕТА БОРСКОГ УПРАВНОГ ОКРУГА**

У Борском управном округу из делокруга Стручне службе за опште послове су се обављали послови који се односе на:

1. остваривање сарадње са органима државне управе и локалне самоуправе
2. стручну и технички потпору начелнику Управног округа и обављање послова заједничких свим окружним подручним јединицама органа државне управе
3. планирање извршења буџета и квота
4. израду захтева за преузимање обавеза
5. захтева за плаћање и трансфер средстава
6. контролу расхода
7. обраду плаћања и евидентирања трошкова
8. финансијско извештавање о оствареним приходима и извршеним расходима
9. прикупљање и контролу података за обрачун плата запослених
10. састављање анализа, извештаја и информација
11. израда годишњег плана навабки и достављање годишњег и тромеечних извештаја Управи за јавне набавке и Државној ревизорској инстируцији
12. израда Предлога финансијског плана за израду Закона о буџету Републике Србије за 2024.године и пројекција за 2025. и 2026. годину
13. спровођење поступка јавних набавки које су планиране за 2023. годину
14. набавку, чување и издавање канцеларијског и другог потрошног материјала
15. пријем, евидентирање, здруживање, развођење, архивирање и експедиција предмета, дактилографски послови и послови умножавања материјала
16. текуће одржавање и други послови од заначаја за рад и нормално функционисање управног округа.

Борском управног округу је запослено 3 (три) државна службеника и 3 (три) намештеника чиме су попуњена сва радна места предвиђена Правилником о унутрашњем уређењу и систематизацији радних места.

Финансијска служба Борског управног округа у оквиру редовних активности је сачинила 475 захтева за плаћање, 1 захтев за промену апропријације, 4 захтева за промену квоте, 73 поднете пореске пријаве и доставила је 4 периодична извештаја Министарству финансија о извршењу буџета.

Финансијска служба Борског управног округа у 2023. години израдила је финансијски извештај за 2022. годину и сачињен је извештај за извршење буџета за период јануар-децембар 2022 године, направљен је план за извршење буџета за 2023. годину, који је кроз систем Спири достављен Министарству финансија Управи за трезор.

Стручна служба је у току године месечно достављала извештаје Служби за управљање кадровима који се односе на број и структуру државних службеника и намештеника.

Стручна служба је сачинила и доставила годишњи извештај о јавним набавкама, као и План јавних набавки за 2023. годину.

У јануару месецу 2023. године стручна служба округа израдила је годишњи извештај о раду начелника, стучне службе и Савета Борског управног округа, за 2022. годину.

У Стручној служби су праћени резултати рада као и степен самосталности у раду, стваралачке способности запослених, предузимљивост у раду, прецизност као и квалитет сарадње са осталим запосленима и странкама, а све у циљу што реалнијег вредновања рада државних службеника у 2023.години.

Писарница је за начелника Управног округа, стручну службу и окружне подручне јединице републичких инспекција до 31.12.2023. године обрадила укупно 5153 предмета и то:

***Министарство пољопривреде,шумарства и водопривреде***

|  |  |  |
| --- | --- | --- |
| **Рр.б.** | **Инспекција** | **Укупно** |
|  | Пољопривредна (320) | 375 |
|  | Фитосанитарна (321) | 396 |
|  | Пољопривредна (361) | / |
|  | Шумарска и ловна (322) | 107 |
|  | Шумарска и ловна (324) | 60 |
|  | Ветеринарска (323) | 689 |
|  | Водопривредна (325) | / |

***Министарство заштите животне средине***

|  |  |  |
| --- | --- | --- |
| **Рр.б** | **Инспекција** | **Укупно** |
| 1. | Инспекција за заштиту животне средине (501) | 5 |
| 2. | Инспекција за рибарство (324) | 49 |

***Министарство унутрашње и спољне трговине***

|  |  |  |
| --- | --- | --- |
| **Рр.б.** | **Инспекција** | **Укупно** |
| 1. | Тржишна (334) | 543 |

***Министарство рада, запошљавања, борачких и социјалних питања***

|  |  |  |
| --- | --- | --- |
| **Рр.б.** | **Инспекција** | **Укупно** |
| 1. | Рад и радни односи  (117 – захтеви странака)  (021 - прегледи по службеној дужности)  (155-интегрисани) | 108  207  / |
| 2. | Заштита на раду  (162 - пријаве послод.о почетку и престанку рада)  (163- повреде на раду)  (164- по службеној дужности и пријаве градилишта)  (361- преглед пословних просторија) | 557  339  13  2 |

***Министарство државне управе и локалне самоуправе***

|  |  |  |
| --- | --- | --- |
| **Р.б.** | **Инспекција** | **Укупно** |
| 1. | Управна инспекција  (038-по службеној дужности)  (070 – по захтеву странке) | 33  32 |

***Министарство здравља***

|  |  |  |
| --- | --- | --- |
| **Р.б.** | **Инспекција** | **Укупно** |
| 1. | Санитарна инспекција  53- по службеној дужности  512-клицоноше и есхумације | 560  606 |

***Министарство туризма и омладине***

|  |  |  |
| --- | --- | --- |
| **Р.б.** | **Инспекција** | **Укупно** |
| ***1.*** | Туристичка инсепкција  332-по службеној дужности | 153 |

***Министарство грађевинарства, саобраћаја и инфраструктуре***

|  |  |  |
| --- | --- | --- |
| **Р.б.** | **Инспекција** | **Укупно** |
| ***1.*** | 347 – саобраћајна инспекција | 140 |

***Општа служба Борског управног округа***

|  |  |  |
| --- | --- | --- |
| **Рр.б.** | **Опис** | **Укупно** |
| 1. | Начелник округа и Општа служба  (914) | 176 |

УКУПНО: 5.153

У децембру месецу 2023. године општа служба Борског управног округа је започела евидентирање сопствених предмета преко система е писарнице, као и да прима поднеске странака преко система е присарнице и прослеђује их надлежним државним органима на даље поступање у оквиру надлежности.

У 2023. години настављени су радови на одржавању пословног простора у згради Борског управног округа и пословног простора Окружних подручних јединица у Кладову и Неготину који су умногоме побољшали услове за рад запослених.

У 2023. години реализовано је више јавни набаки путем поруџбенице све у циљу занављања рачунарсске опреме у стручној служби Борског управног округа и републичких инспектора, као и друге набавке добара у циљу побољшања услова рада и несметаног одвијања рада републичких инспектора у смислу одржавања опреме за рад.

У 2023. години запослени у Стручној служби Борског управног округа похађали су обуке (вебинаре) он лајн, из области метеријално финансијсих послова као и обуке које су релизоване у циљу савладавања новог програма е писарнице.

Састанци са начелницима, шефовима одсека или делегираним инспекторима су се одржавали перидоично а све у складу потребама, као и седнице Савета Борског управног округа.

Борски управни округ је у складу са финансијским могућностима у 2023.години излазио у сусрет потребама инспектора за одржавањем опреме за саобраћај, као и потребама за канцеларијским материјалом и одржавањем административне опреме и простора у коме раде.

У 2023. години стручна служба Борског управног округа је пружала стручну и административну подршку раду Окружног штаба за ванредне ситуације – Одељењу Бор., седнице су одржаване у простору Борског управног округа. Такође су одржавани редовни састанци и са представниима Министарства одбране, односно са представницима Центра Министарства одбране Бор.

Поред седница Савета Борског управног округа, начелник је редовно током године више пута одржавао састанке са представницима локалних самоуправа. Такође је релизовао посете осталим државним органима на територији Борског управног округа а све у циљу унапређења сарадње и рада свих државнх органа.

**ИЗВЕШТАЈ О РАДУ САВЕТА БОРСКОГ УПРАВНОГ ОКРУГА У 2023. ГОДИНИ**

Дана 17.03.2023. године у просторијама општине Неготин одржана је **74 седница** Савеета Борског управногг округа са следећим

Д н е в н и м р е д о м

1. Активности на унапређењу сарадње локалних самоуправа и правовремених одговора на ванредне ситуације
2. Разно ( Сарадња ПУ Бор са општинским и републичким инспекцијама; Информација о стању јавне безбедности на подручју ПУ Бор – известилац Владимир Станковић)

Сеници су поред начелника Борског управног округа, присуствовали и сви остли члнови Савете из локланихх самоуправа Борског управног округа.

Сарадња Сектора за ванредне ситуације, штабова за ванредне ситуације, локалних самоуправа и других институција у чијој је надлежности реаговање на елементарне непогоде од изузетне је важности за превентивно реаговање и смањење ризика и штете од евентуалних поплава и других ванредних ситуација, наглашено је на овој сеници.

На састанку је наглашено да сви представници државни органа и органа локалних самоуправа у оквиру својих надлежности треба да учине све како би се смањиле последице изазване ванредним ситуацијама.

Истакнуто је да дефинисање кризних тачака везаних за проблеме који се услед елементарних непогода појављују сваке године на истим местима је од великог значаја за правовремено и адекватно деловање у ванредним ситуацијама.Потребно је на основу тога дефинисати јасан план мера које треба предузети у наредном периоду како би се те пробематичне тачке санирале.

Циљ ових састанака је да се појачају превентивне мере, дефинишу кључни проблеми и изнађу најбоља решења за њихово решавање.

Председници локалних самоуправа БУО: Града Бора и Општина Неготин, Мајданпека и Кладова су у својим излагањима навели проблеме са којима се сусрећу.  
Градоначелник Бора Александар Миликић истакао је да је та локална самоуправа у претходном периоду у значајној мери дала допринос раду Сектора за ванредне ситуације, што свакако не би могла да уради без добре координације са државом. Он се захвалио ватрогасно-спасилачкој јединици и начелнику Полицијске управе на помоћи у подизању капацитета локалне самоуправе за адекватно реаговање и заштиту од поплава којима је овај округ био погођен.

Дана 15. јуна 2023. године са почетком у 12,00 часова одржана је **заједничка седница Савета Борског и Зајечарског управног округа, односно 75. седница Борског управног округа,** са следећим дневним редом:

1. Унапређење водоснабдевања у Источној Србији - Борски и Зајечарски управни округ кроз механизам Помоћи у припреми пројеката - ППФ (Project Preparation Facilities – PPF) – изјашњење о учешћу локалних самоуправа у наставку ове иницијативе
2. Разно

Седници су поред чланова Савета Борског и Зајечарског управног округа присуствовали и дирекотор Регионалне агенције за развој Источне Србије као и представници комуналних предузећа из локалних самоуправа два округа.

На почетку састанка начелник Борског управног округа Владимир Станковић је укртко упознао присутне са дневним редом, где је у оквиру друге тачке дневног реда известио присутне о ванредној ситуацији (поплавама) у општинама два округа.

Затим се присутнима обратио начелник Зајечарског управног округа Владан Пауновић који је говорио о значају унапређења водоснавдевања у Источној Србији кроз механизам Помоћи у припреми пројеката уз помоћ Министарства пољопривреде, шумарства и водопривреде, Дирекције за воде и Минстарства за европске интеграције.

Владан Јеремић, директор РАРИС-а, је детаљно упознао присутне са механизмом „Помоћ у припреми пројеката“ и рекао је да ППФ представља техничку помоћ која се финансира из средстава ЕУ, чији је циљ јачање капацитета Републике Србије у вези с управљањем и коришћењем средстава ЕУ. ППФ пројектима управља Министарство за европске интеграције, у сарадњи са Делегацијом ЕУ и ресорним министарствима.

Такође је навео да је на састанку министра за европске интеграције Јадранке Јоксимовић са градоначелницима, председницима општина, начелницима Борског и Зајечарског управног округа и РАРИС-а који је одржан 14.3.2022 у РАРИС-у наведена ова иницијатива као приоритет оба управна округа и свих локалних самоуправа. Представници локалне самоуправе изразили су потребу за помоћи у решавању питања водоснабдевања а Министарство за европске интеграције је исказало спремност да подржи овакву иницијативу кроз механизам ППФ**.**

Начелници Борског и Зајечарског управног округа и директор РАРИС-а су наставили координацију и комуникацију са Министарством за европске интеграције и Републичком дирекцијом за воде, који су прихватили ову иницијативу. Од октобра прошле године су колеге из ППФ 9 пројекта обишли сваку локалну самоуправу појединачно и припремили извештаје о процени и са предлогом мера за сваку од локалних самоуправа и збирни за цео регион. Ови извештаји су представљени на он-лине презентацији 8.јуна.

Након излагања директора РАРИС-а начелници оба округа су дали предлог да се локалне самоуправе изјасне о учешћу у наствку ове иницијативе на основу чега треба да се упути захтев ресорним министарствима, Министарству пољопривреде, шумарства и водопривреде и Министарству за европске интеграције, за састанак где би се договорила даља сарадња везано за наставак ове иницијативе као и њихова даља подршка.

Представници локалних самоуправа су се сложили и донет је закључак да се поменути захтев за састанак упути ресорним министарствима.

Дана 01.11.2023. године **76. седница** Савета Борског управног округа. Дневни ред седнице био је:

1. Проблеми у снабдевању електричном енергијом у локалним самоуправама Борског управног округа
2. Текућа питања

Седници су поред чланова Савета Борског управног округа присуствовали и представници Електропривреде Србије.

На састанку су представници локалних самоуправа Борског управног округа изнели који се проблеми јављају у снабдевању електричном енергијом нарочито у зисмким месецима.

Представници Електропривреде Србије су истакли да је за обнову електроенергетског система Борског управног округа издвојено 820 милиона динара али да је у претходном периоду реализовано само 200 милиона јер се на расписане тендере не јављају извођачи радова, што представља велики проблем у санацији кварова и обнови електроенергетског система. Такође су навели да одвојена средства и набавке морају да се реализују у периоду од наредних годину дана.

Седница је завршена са заједничким закључком да је потребно сагледати све проблеме и радити на реализацији пројеката санације електромреже.

Дана 14. новембра 2023. године са почетком у 08,00 часова одржана је **77. седница** Савета Борског управног округа са следећим дневним редом:

1. Повезивање Србије и Румуније мостом код Голубца и утицај на Борски управни округ
2. Разно

Седници су присуствовали сви чланови савета Борског управног округа, односно начелник Борског управног округа Владимир Станковић, председник општине Мајданпек Драган Поповић, председник општине Кладово Саша Николић, председник општине Неготин Владимир Величковић и помоћник градоначелника Града Бора Вукоман Вранић.

На почетку састанка начелник Борског управног округа Владимир Станковић је укртко упознао присутне са дневним редом, који је једногласно прихваћен.

Такође је нагласио да је седница сазвана на иницијативу председника општине Мајданпек Драгана Поповића који је присутне информисао са сазнањима у вези прве тачке дневног реда, односно у вези са иницијативом да се у близини Беле Цркве изгради мост ка Румунији.

Председник општине Мајданпек је навео да би изградњом тог моста општина Мајданпек, односно Доњи Милановац изгубио на свом значају као туристичка дестинација коју у великом броју сада посеђују туристи из Румуније.

Тако је нагласио да је најбоље да таква мост буде изграђен код Беле Цркве и Рама.

Председник општине Кладово Саша Поповић је нагласио да је постојећи прелаз на Ђердапу, оддносно саобраћајница од границе до Сипа загушена због великог броја шлепера који ту пролазе, да је повечан број саобраћајних незгода и да је решење да се та саобраћајница прошири са још једном траком (можда и само трака за камионе).

Такође је навео да општина Кладово може да изгради један паркинг простор за камионе што би у финансијском смислу за општину Кладово доста заначило. Саша Николић је напоменуо да на овом грачничном прелазу не постоји ни гранични фитосанитарни инспектор.

На крају седнице закључено је да, имајући у виду да се још увек не располаже са тачним и прецизним информацијама везано за израдњу моста код Голупца да се не покреће никаква иницијатива и да је неопходно сагледати и бранити интересе локланих самоуправа Борског управног округа.

**НАЧЕЛНИК БОРСКОГ**

**УПРАВНОГ ОКРУГА**

**Мр Владимир Станковић**